ΓΡΑΠΤΗ ΕΡΩΤΗΣΗ E-2441/02

υποβολή: Olivier Dupuis (NI) προς την Επιτροπή

(28 Αυγούστου 2002)

Θέμα: Κατάργηση της θανατικής ποινής στην Ταϊβάν

Κατά τη διάρκεια των δύο τελευταίων ετών, ο αριθμός των εκτελέσεων καταδίκων μειώθηκε σημαντικά στην Ταϊβάν, από 24 το 1999, σε 17 το 2000 και 10 το 2001. Στις 17 Μαΐου 2001, ο Υπουργός Δικαιοσύνης της Ταϊβάν κ. Chen Ding-nan, δήλωσε ότι είχε θέσει ως στόχο την κατάργηση της θανατικής ποινής πριν το τέλος της θητείας του το 2004, επισημαίνοντας ότι ο στόχος αυτός αποτελεί επίσης απάντηση στις επανειλημμένες εκκλήσεις των διεθνών οργανώσεωνπεράσπισης των ανθρωπίνων δικαιωμάτων. Τον Ιανουάριο του 2002, το Κοινοβούλιο της Ταϊβάν αποφάσισε, προκειμένου να προστατεύσει αποτελεσματικότερα τα ανθρώπινα δικαιώματα των Ταϊβανέζων, την κατάργηση της Retribution Act for Bandits, και κυρίως τηςποχρεωτικής εφαρμογής της θανατικής ποινής στην περίπτωση ορισμένων βίαιων εγκλημάτων. Το Κοινοβούλιο τροποποίησε επίσης τον ποινικό κώδικα περιορίζοντας ακόμη περισσότερο τις πιθανότητες έκδοσης εις θάνατον καταδικαστικών αποφάσεων.

Ένα νομοσχέδιο, το οποίο εγκρίθηκε την 11η Ιουλίου 2002 από την κυβέρνηση, προτείνει την κατάργηση της θανατικής ποινής για τους ανηλίκους κάτω των 18 ετών και τον περιορισμό των περιπτώσεων, όπου η εις θάνατον καταδίκη είναιποχρεωτική.

Ανακοινώνοντας τις κυβερνητικές προτάσεις, ο Υπουργός Hsu Chih-hsiung επιβεβαίωσε εκ νέου ότι η κατάργηση της θανατικής ποινής παραμένει στόχος της κυβέρνησης, παραδέχτηκε, ωστόσο, ότι θα πρέπει να εκτελεστούν επιπρόσθετα μέτρα, ώστε μία σημαντική μερίδα πολιτών να είναι σε θέση να δεχτεί την οριστική κατάργηση της θανατικής ποινής.

Τρία άτομα εκτελέστηκαν κατά τη διάρκεια των πέντε πρώτων μηνών του 2002.

Είναι ενήμερη η Επιτροπή σχετικά με τις τρέχουσες μεταρρυθμίσεις στην Ταϊπέι με στόχο την κατάργηση της θανατικής ποινής· Ποιες πρωτοβουλίες έλαβε η Επιτροπή ή προτίθεται να λάβει προκειμένου να στηρίξει τις προσπάθειες της Κυβέρνησης και του Κοινοβουλίου της Ταϊβάνπέρ της κατάργησης της θανατικής ποινής· Εκτιμά η Επιτροπή ότι είναι σε θέση στηρίξει συγκεκριμένες πρωτοβουλίες στην Ταϊπέι προκειμένου να ενισχύσει ακόμη περισσότερο τις προσπάθειες των αρχών και των πολιτών της Ταϊβάν για κατάργηση της θανατικής ποινής·

Απάντηση του κ. Patten εξ ονόματος της Επιτροπής

(24 Σεπτεμβρίου 2002)

Η Ένωση καταβάλλει προσπάθειες για την κατάργηση της θανατικής ποινής παγκοσμίως, η οποία αποτελεί έναν από τους πυλώνες των πολιτικών της στον τομέα των δικαιωμάτων του ανθρώπου. Προς τον σκοπό αυτό και σύμφωνα με τις κατευθυντήριες γραμμές της Ένωσης για την κατάργηση της θανατικής ποινής, του 1998, η Ένωση ζητεί τον σταδιακό περιορισμό της χρήσης της, και εμμένει ώστε να τηρούνται σε κάθε περίπτωση οι στοιχειώδεις κανόνες κατά την εκτέλεση αυτής.

Στο πλαίσιο αυτό, η Επιτροπή χαιρέτισε το ψήφισμα του Κοινοβουλίου της 13ης Ιουνίου 2002 σχετικά με την κατάργηση της θανατικής ποινής στην Ιαπωνία, τη Δημοκρατία της Κορέας και την Ταϊβάν. Παρακολουθεί εκ του σύνεγγυς την κατάσταση στην Ταϊβάν και γνωρίζει τις εξελίξεις στις οποίες αναφέρεται το Αξιότιμο Μέλος.

Συγκεκριμένα, η Επιτροπή επεσήμανε ότι η κατάργηση της θανατικής ποινής είναι δυνατή, σύμφωνα με δηλώσεις αξιωματούχων της Ταϊβάν, μόνο εάν η απόφαση αυτήποστηρίζεται από τη λαϊκή βούληση. Σύμφωνα με στοιχεία που έχει στη διάθεσή της η Επιτροπή, ηποστήριξη της θανατικής ποινής παραμένει σεψηλά επίπεδα τόσο στον πληθυσμό όσο και στη νομοθετική εξουσία (Yuan). Η Επιτροπή εκφράζει την ευχή ότι η επικείμενη σύσταση της Εθνικής Επιτροπής για τα Δικαιώματα του Ανθρώπου στην Ταϊβάν, και η αυξημένη ευαισθητοποίηση στο θέμα των δικαιωμάτων του ανθρώπου τόσο σε πολιτικούς κύκλους όσο και ευρύτερα στον πληθυσμό που αναμένεται να προκύψει ως επακόλουθο, θα συμβάλει στη δημιουργία ενός ευνοϊκότερου κλίματος για την κατάργηση της θανατικής ποινής.

Για τηνποστήριξη των προσπαθειών για την κατάργηση της θανατικής ποινής, η Επιτροπή προέβει, τον Απρίλιο του 2002 σε ειδική πρόσκλησηποβολής προτάσεων αξίας 7 εκατ. ευρώ στο πλαίσιο της Ευρωπαϊκής Πρωτοβουλίας για τη Δημοκρατία και τα Δικαιώματα του Ανθρώπου. Μη κυβερνητικές οργανώσεις (ΜΚΟ) ανά τον κόσμο είναι επιλέξιμες ναποβάλουν σχετική αίτηση. Τα αποτελέσματα αυτής της πρόσκλησηςποβολής προτάσεων αξιολογούνται επί του παρόντος από την EuropAid.